Θάνατοι τον Απρίλιο του 2012

Παρατίθενται  παρακάτω θάνατοι σημαντικών προσώπων που συνέβησαν τον Απρίλιο του 2012. Των ονομάτων ακολουθούν η ηλικία, η ιδιότητα, σύνοψη της σημαντικότητάς τους και πηγή που μετέδωσε την είδηση του θανάτου (προαιρετικά αναφέρεται και η αιτία).

 1η Απριλίου 
Τζόρτζιο Κινάλια, 65, Ιταλός ποδοσφαιριστής (Λάτσιο, Κόσμος της Νέας Υόρκης, εθνική Ιταλίας 1972-75 με 4 γκολ σε 14 συμμετοχές), από έμφραγμα του μυοκαρδίου. 
Μιγκέλ ντε λα Μαντρίντ, 77, Μεξικανός πολιτικός, Πρόεδρος (1982–88). 
Λάιονελ Μπάουεν, 89, Αυστραλός πολιτικός, Αντιπρόεδρος της Κυβέρνησης (1983–1990), από πνευμονία. 
Εκρέμ Μπορά, 78, Τούρκος ηθοποιός, βραβευμένος με Χρυσό Πορτοκάλι (1966, 1991, 2000), από πνευμονικό οίδημα.  (τουρκικά)
Λέιλα Ντένμαρκ, 114, Αμερικανίδα υπεραιωνόβια, συγγραφέας και γιατρός, γηραιότερη εν ενεργεία παιδίατρος στις ΗΠΑ όταν ήταν 103 ετών.
Τζαμάα Φάνακα, 68, Αμερικανός σκηνοθέτης (Penitentiary). 

 2 Απριλίου 
Χεσούς Αγκιλάρτε, 53, πολιτικός από τη Βενεζουέλα, Κυβερνήτης της πολιτείας Απούρε (1999-2000, 2004-11), σκοτώνεται από πυρά.  
Τζιμ Ντελάνι, 91, Αμερικανός αργυρός Ολυμπιονίκης (1948) της σφαιροβολίας. 
Φατμά Νεζλισάχ Οσμάνογλου Σουλτάν, 91, Πριγκίπισσα της Οθωμανικής Αυτοκρατορίας και της Αιγύπτου, τελευταία απόγονος της Οθωμανικής Αυτοκρατορίας, εγγονή του Μωάμεθ ΣΤ΄, τελευταίου Σουλτάνου της Οθωμανικής Αυτοκρατορίας. 
Αργύριος Φιλιππίδης, 87, Έλληνας αρχιτέκτονας, βουλευτής Μαγνησίας (το 1974 με την Ένωση Κέντρου-Νέες Δυνάμεις και το 1985 με τη Νέα Δημοκρατία).

 3 Απριλίου 
Ξένια Στατ-ντε Γιονγκ, 90, Ολλανδή χρυσή Ολυμπιονίκης του στίβου (1948 στη σκυταλοδρομία 4Χ100μ.), 2η στο ευρωπαϊκό πρωτάθλημα (1950). 
Χοσέ Μαρία Θάραγκα, 81, Ισπανός ποδοσφαιριστής (Ρεάλ Μαδρίτης 1951-62, εθνική Ισπανίας 1955-58 με 8 συμμετοχές), που κατέκτησε το Διηπειρωτικό Κύπελλο (1960), το Κύπελλο Ευρώπης (1956, 57, 58, 59, 60), το Κύπελλο Ισπανίας (1962) και το πρωτάθλημα Ισπανίας (1954, 55, 57, 58, 61 62). 
Μανώλης Λουκάκης, 75, Έλληνας πολιτικός, υφυπουργός ΠΕΧΩΔΕ και Μεταφορών (1996-98), βουλευτής του ΠΑΣΟΚ (1989-2004), Νομάρχης Χανίων (1982-85) και Ηρακλείου (1985-87). 
Χρήστος Πάρλας, 70, Έλληνας ηθοποιός, από πνευμονική ανεπάρκεια. 
Τσιφ Τζέι Στρονγκμπόου, 84, Αμερικανός επαγγελματίας πυγμάχος, κατά κόσμον Τζόζεφ Λιουκ Σκάρπα, από τις συνέπειες σοβαρού τραυματισμού του από πτώση. , 

 4 Απριλίου 
Μουχάματ Αφριζάλ, 30, Ινδονήσιος πυγμάχος, πρωταθλητής φτερού Ασίας, υποκύπτει στα τραύματά του 4 ημέρες έπειτα από πυγμαχικό αγώνα.  
Κλοντ Μιλέρ, 70, Γάλλος σκηνοθέτης και σεναριογράφος. 
Ρομπέρτο Ρέξατς Μπενίτες, 82, Πορτορικανός πολιτικός, Πρόεδρος της Γερουσίας (1993-96).  (ισπανικά)
Ντούμπραβκο Πάβλισιτς, 44, Κροάτης ποδοσφαιριστής (Ριέκα, Σαλαμάνκα, εθνική Κροατίας 1992-97 με 22 συμμετοχές), από καρκίνο του παγκρέατος.  (κροατικά)
Τζόσια Χένσον, 90, Αμερικανός παλαιστής, 3ος Ολυμπιονίκης της ελευθέρας πάλης (1952 στην κατηγορία φτερού). 
Δημήτρης Χριστούλας, 77, Έλληνας φαρμακοποιός, αυτοκτονεί με πιστόλι στην Πλατεία του Συντάγματος, διαμαρτυρόμενος για την ελληνική κρίση χρέους. 

 5 Απριλίου 
Μπάρνι Μακένα, 72, Ιρλανδός μουσικός (The Dubliners).  
Τζιμ Μάρσαλ, 88, Άγγλος επιχειρηματίας, εφευρέτης των ενισχυτών ήχου που φέρουν το όνομά του. 
Μπίνγκου γουά Μουταρίκα, 78, Πρόεδρος του Μαλάουι (από το 2004), από έμφραγμα του μυοκαρδίου.  
Πέδρο Μπαρτολομέο Μπενουά, 91, Δομινικανός στρατιωτικός, προσωρινός Πρόεδρος της Δομινικανής Δημοκρατίας από την 1η Μαΐου ως τις 7 Μαΐου 1965. 
Σίνθια Ντολ, 41, Αμερικανίδα μουσικός και φωτογράφος. 
Φέρντιναντ Αλεξάντερ Πόρσε, 76, εγγονός του Φέρντιναντ Πόρσε, σχεδιαστής της πρώτης Πόρσε 911. 
Σπύρος Στάμου, Έλληνας αθλητικός παράγοντας, πρόεδρος του Θρασύβουλου (2002-06). 
Σερ Πίτερ Τάπσελ, 82, Νεοζηλανδός πολιτικός, υπουργός Άμυνας (1990) και Πρόεδρος της Βουλής των Αντιπροσώπων (1993-96). 

 6 Απριλίου 
Τόμας Κινκάντε, 54, Αμερικανός ζωγράφος, από υπερβολική δόση αλκοόλ και βάλιουμ. 
Φανγκ Λίζι, 76, Κινέζος αντιφρονούντας και αστροφυσικός, ο επονομαζόμενος "Ζαχάροφ της Κίνας". 
Μάικλ Σαντς, 66, Αμερικανός ηθοποιός, εκδότης και πρώην μοντέλο, έπειτα από πνιγμό με ένα κομμάτι κρέας. 

 7 Απριλίου 
Μάικ Γουόλας, 93, Αμερικανός δημοσιογράφος της τηλεόρασης ("60 Λεπτά"), βραβευμένος με 21 ΕΜΜΥ. 
Πατριάρχης Ιγνάτιος Μωϋσής Α΄ Νταούντ, 81, Καθολικός Πατριάρχης Αντιοχείας της Συρίας (1998-2001).  
Στίβεν Κανούμπα, 28, δημοφιλής Τανζανός ηθοποιός και σκηνοθέτης, έπειτα από πτώση στη διάρκεια καβγά με τη φιλενάδα του, στο υπνοδωμάτιό του. 

 8 Απριλίου 
Τζορτζ Ουίλμπερφορς Κακόμα, 89, Ουγκαντέζος μουσικός, συνθέτης του εθνικού ύμνου της Ουγκάντα. 
Ανατόλι Ραβίκοβιτς, 75, Σοβιετικός ηθοποιός, Καλλιτέχνης του Λαού της Σοβιετικής Ένωσης (1988), από καρκίνο.  (στα ρωσικά)
Μπότιο Τάτσκοφ, 88, Βούλγαρος οικονομολόγος διεθνούς φήμης, υποκύπτει στα τραυματά του έπειτα από επίθεση αγέλης αδέσποτων σκύλων. 
Τζακ Τράμιελ, 83, Αμερικανός πολωνικής καταγωγής επιχειρηματίας στο χώρο των υπολογιστών, ιδρυτής της Commodore και CEO της Atari. 

 9 Απριλίου 
 Χοσέ Γκουαρδιόλα, 81, Ισπανός τραγουδιστής (εκπρόσωπος στο διαγωνισμό τραγουδιού της Eurovision το 1963.
 Μπάρι Κάχιλ, 90, Αμερικανός ηθοποιός καναδικής καταγωγής (Grand Theft Auto, Γλυκό Πουλί της Νιότης).
 Μαρκ Λένζι, 43, Αμερικανός καταδύτης, χρυσός Ολυμπιονίκης (1992 στις καταδύσεις από τραμπολίνο 3μ και 3ος το 1996 στο ίδιο αγώνισμα]), 2ος στο παγκόσμιο πρωτάθλημα (1991), ο πρώτος καταδύτης που συγκέντρωσε 100 βαθμούς σε μία κατάδυση, από υπόταση.
Σοφία Χάνου-Ζαμάνη, 61, Ελληνίδα ηθοποιός, φωνή της Μάγιας της Μέλισσας στην ομώνυμη παιδική σειρά, από καρκίνο. 

 10 Απριλίου 
Ερντογάν Αρίκα, 57, Τούρκος ποδοσφαιριστής (Γαλατασαράι, Φενέρμπαχτσε, εθνική Τουρκίας 1977-86 με 30 συμμετοχές) και προπονητής (Σαμσουνσπόρ 1999-2000, 2003-04, 2005-06). 
Αλέκος Ζούκας, 56, Έλληνας συγγραφέας και εκδότης, συνεργάτης του 2ου Προγράμματος της ΕΡΤ και διευθυντής του Δημοτικού Ραδιοφώνου Λάρισας, από καρκίνο. 
Τιχαόνα Μουτζίγκουα, 69, πολιτικός της Ζιμπάμπουε, αναπληρωτής υπουργός Μεταφορών και Οικιστικής Ανάπτυξης. 
Ντόροθι Ντέρμοντι, 102, Ιρλανδή αθλήτρια της ξιφασκίας, η γηραιότερη εν ζωή ξιφομάχος που έλαβε μέρος σε Ολυμπιακούς Αγώνες (1948 στο ατομικό του ξίφους ασκήσεως) ως το θάνατό της.  
Ρεμόν Ομπράκ, 97, Γάλλος αντιστασιακός, ένα από τα τελευταία στελέχη της γαλλικής αντίστασης κατά της γερμανικής κατοχής και του καθεστώτος Βισί. 
Άφεγουερκ Τέκλε, 80, Αιθίοπας ζωγράφος, γνωστός από τα έργα του σε γυαλί και τους πίνακές του με αφρικανικά και χριστιανικά μοτίβα. 
Γιάννα Χατζημιχάλη, 29, Ελληνίδα καλλονή, αναπληρωματική Playmate (2005), από καρκίνο.  

 11 Απριλίου 
Γκούσταφ Γιάνσον, 90, Σουηδός αθλητής του στίβου, 3ος Ολυμπιονίκης στο μαραθώνιο (1952). 
Έλενα Καλαμάρη, 32, Ελληνίδα συγγραφέας του αυτοβιογραφικού έργου Από Έλενα, Ελένη, από καρκίνο. 
Μόζες Ματζεκοντούνμι, 95, Νιγηριανός πολιτικός, υπουργός Υγείας (1960-66). 
Αχμέτ μπεν Μπελά, 93, Αλγερινός πολιτικός, "πατέρας" της ανεξαρτησίας, Πρωθυπουργός (1962-63) και Πρόεδρος (1963-65). 

 12 Απριλίου 
Βλαντιμίρ Ασταπόφσκι, 65, Σοβιετικός ποδοσφαιριστής (ΤΣΣΚΑ Μόσχας 1969-80, εθνική Ρωσίας 1975-77 με 11 συμμετοχές), 3ος Ολυμπιονίκης (1976) και πρωταθλητής Σοβιετικής Ένωσης (1970).   (ρωσικά)
Έλλη Δέλιου, 76, Ελληνίδα μουσικός, γεννημένη στην Αλεξάνδρεια της Αιγύπτου, γνωστή για το “μουσικό πριόνι” της.

Κέλον Μπατίστ, 38, διεθνής (1991-2004) ποδοσφαιριστής της Γρενάδας, από καρκίνο. 
Έιμι Τράιον, 42, Αμερικανίδα 3η Ολυμπιονίκης της ιππασίας (2004 στο ομαδικό του ιππικού τρίαθλου), από λάθος δόση σε φάρμακα. 
Ελίζαμπεθ Φέρις, 71, Βρετανίδα καταδύτρια, 3η Ολυμπιονίκης (1960) στο τραμπολίνο γυναικών. 

 13 Απριλίου 
Μέριλιν Λόβελ Ματς, 81, Αμερικανίδα ηθοποιός (Τα Φαντάσματα του Μισισιπή) και ακτιβίστρια. 
Ουίλιαμ Μπ. Μπούφαμ, 90, Αμερικανός διπλωμάτης, πρεσβευτής στο Λίβανο (1970–74).
Ρόμπερτ Ουίγκμορ, 62, Αντιπρόεδρος της Κυβέρνησης των Νήσων Κουκ (2009-10).  
Ντέιβιντ Σ, Σμιθ, 94, Αμερικανός διπλωμάτης, πρεσβευτής στη Σουηδία (1976–77). 

 14 Απριλίου  
Βερόνικα Γκόμες, 26, πετοσφαιρίστρια από τη Βενεζουέλα, από ανακοπή της καρδιάς.   (ολλανδικά)
Λι Κιουνγκ-χουάν, 24, Νοτιοκορεάτης ποδοσφαιριστής (Suwon Bluewings), αυτοκτονία με πτώση. 
Πιερμάριο Μοροζίνι, 25, Ιταλός ποδοσφαιριστής (Λιβόρνο), από ανακοπή της καρδιάς. 
Εμίλ Μπουσάρ, 92, Καναδός παίκτης του χόκεϊ επί πάγου, μέλος του Hall of Fame του αθλήματος (1966).  
Μάρτιν Πολ, 89, Αμερικανός παραγωγός του κινηματογράφου (The Lion in Winter). 
Σπύρος Παπαγιάννης, 34, Έλληνας πρωταθλητής της ποδηλασίας από την Παραμυθιά (πανελλήνιο ρεκόρ στο ομαδικό πουρσουίτ ) και αθλητικογράφος (σχολιαστής του EUROSPORT), έπειτα από τροχαίο δυστύχημα, που είχε έναν μήνα πριν. 
Γουίλιαμ Φίνλεϊ, 69, Αμερικανός ηθοποιός (Phantom of the Paradise), από επιπλοκές έπειτα από εγχείρηση. 

 15 Απριλίου 
Έλζα Λαμπράκη, 104, χήρα του ιδρυτή του Δημοσιογραφικού Οργανισμού Λαμπράκη και μητέρα του εκδότη και δημοσιογράφου Χρήστου Λαμπράκη. 
Γιασούσι Μιένο, 88, Ιάπωνας τραπεζίτης, Διοικητής της Τράπεζας της Ιαπωνίας (1989-94), από ανακοπή της καρδιάς. 
Πολ Μπόγκαρτ, 92, Αμερικανός σκηνοθέτης της τηλεόρασης (All in the Family), βραβευμένος με ΕΜΜΥ (1965, 70, 78). 
Μαίρη Παπαγιαννίδου, 47, Ελληνίδα δημοσιογράφος (Το Βήμα), από επιπλοκές του AIDS. 
Αλεξάντρ Ποροχόφστσικοφ, 73, Ρώσος ηθοποιός του θεάτρου και του κινηματογράφου, Καλλιτέχνης του Λαού της Ρωσίας (1994).  (ρωσικά)
Γιάννης Ρενιώτης, 41, Έλληνας καλαθοσφαιριστής (με το πραγματικό του επώνυμο Ρεκουνιώτης) και τραγουδιστής, από καρκίνο. 
Μάρεϊ Ρόουζ, 73, Αυστραλός κολυμβητής, χρυσός Ολυμπιονίκης (1956, 1960), από λευχαιμία. 
Ντουέιν Σίντζιους, 43, Αμερικανός καλαθοσφαιριστής του ΝΒΑ (New Jersey Nets), από αναπνευστική ανεπάρκεια. 

 16 Απριλίου 
 Τζορτζ Κούντα, 56, πολιτικός της Ζάμπια, Αντιπρόεδρος (2008–2011), από αναιμία.  
Μερσκ Μακ Κίνι Μέλερ, 98, Δανός εφοπλιστής, από τις σημαντικότερες μορφές της παγκόσμιας ναυτιλίας, ιδιοκτήτης της μεγαλύτερης στον κόσμο εταιρείας πλοίων κοντέινερ. 
Κάρλο Πετρίνι, 64, Ιταλός ποδοσφαιριστής, που κατέκτησε το Κύπελλο Ιταλίας (1971 και το Κύπελλο Ευρώπης (1969). 
Τέντι Τσαρλς, 84, Αμερικανός συνθέτης και μουσικός της τζαζ.  

 17 Απριλίου 
Παναγιώτης Αγκαβανάκης, 85, Έλληνας δημοσιογράφος.  
Μάικλ Γκριν, Νεοζηλανδός διπλωμάτης, ύπατος αρμοστής της Νέας Ζηλανδίας στα Φίτζι (2004-07) και πρεσβευτής στην Ινδονησία (1997-2001), από καρκίνο.  (ανακοίνωση θανάτου)
 Δημήτρης Μητροπάνος, 64, Έλληνας τραγουδιστής. 

 18 Απριλίου 
Ντικ Κλαρκ, 82, Αμερικανός παρουσιαστής και παραγωγός της τηλεόρασης (Pyramid). 

 19 Απριλίου 
Βαλέρι Βασίλιεφ, 62, Ρώσος επαγγελματίας παίκτης του χόκεϊ επί πάγου, χρυσός Ολυμπιονίκης (1972, 1976 -2ος το 1980). 
Ζωζώ Ζάρπα, 73, Ελληνίδα ηθοποιός, από καρδιακό επεισόδιο. 
Μινάκσι Θάπαρ, 26, Ινδή ηθοποιός (404), στραγγαλίζεται.
Ζακ Μαρτέν, 52, Καναδός χρυσός Παραολυμπιονίκης (1984, 1988 στη σφαιροβολία, 1992, 1996 στη δισκοβολία), από έμφραγμα του μυοκαρδίου.
Λίοπολντ Ντέιβιντ ντε Ροτσίλντ, 84, Βρετανός φιλάνθρωπος. 
Ανδρέας Πούγιουρος, 88, Κύπριος δικηγόρος, Δήμαρχος Αμμοχώστου (1953-78, 1991-2001). 
Γκρεγκ Χαμ, 58, Αυστραλός μουσικός, φλαουτίστας στο συγκρότημα Men at Work, βρίσκεται νεκρός. 
Λίβον Χελμ, 71, Αμερικανός μουσικός (The Band) και ηθοποιός (Coal Miner's Daughter), από καρκίνο του λάρυγγα.

 20 Απριλίου 
Αϊτέν Αλπμάν, 82, Τούρκισσα τραγουδίστρια της τζαζ και της ποπ. 
Τάκης Βουλαλάς, 77, Έλληνας ηθοποιός, βρίσκεται νεκρός στο σπίτι του στο Λυγουριό Αργολίδας από καρδιά. (πηγή ηλικίας η εγκυκλοπαίδεια του Θόδωρου Έξαρχου) 
Μπερτ Γουίντον, 91, Βρετανός κιθαρίστας, γνωστός για τη δημιουργία του δημοφιλούς παιχνιδιού-εγχειριδίου για την εκμάθηση κιθάρας σε μια ημέρα.  

 21 Απριλίου 
 Τσαρλς Κόλσον, 80, Αμερικανός σύμβουλος του Λευκού Οίκου, γνωστός ως ο «υδραυλικός του Λευκού Οίκου», καταδικασμένος για το Σκάνδαλο Γουότεργκεϊτ, ιδρυτής της Αδελφότητας των Φυλακών (Prison Fellowship). 

 22 Απριλίου 
Μπιλ Γκρέιντζερ, 70, Αμερικανός συγγραφέας, ειδικευμένος σε πολιτικά θρίλερ. 

 23 Απριλίου 
 Τόμι Μαρθ, 33, Αμερικανός μουσικός (The Killers), αυτοκτονία.
 Λίροϊ Τ. Γουόκερ, 93, Αμερικανός προπονητής του στίβου, πρώτος Αφρο-αμερικανός προπονητής στίβου (εθνική στίβου ΗΠΑ ανδρών), Πρόεδρος της Ολυμπιακής Επιτροπής των ΗΠΑ (1992–96).

 24 Απριλίου 
Νελ Γκίνγιααρ Μάας, 80, Ολλανδή πολιτικός, υπουργός Παιδείας και Επιστημών (1982-89).  (στα ολλανδικά)
Μιγκέλ Πόρτας, 53, Πορτογάλος πολιτικός, ευρωβουλευτής της Αριστεράς (από το 2004), από καρκίνο των πνευμόνων.   (πορτογαλικά)
Άμος Φόγκελ, 91, Αμερικανός αυστριακής καταγωγής ιδρυτής του Κινηματογραφικού Φεστιβάλ της Νέας Υόρκης. 

 25 Απριλίου 
Χισνί Μιλόσι, 66, Αλβανός πολιτικός, ιδρυτής (1991) και πρώτος Γενικός Γραμματέας του κομμουνιστικού Κόμματος της Αλβανίας.  (στα αλβανικά)

 26 Απριλίου 
Αρντιάν Κλόζι, 55, Αλβανός πολιτικός αναλυτής, εκδότης και συγγραφέας, αυτοκτονεί. 
Μίρα Πόλιο, 58, ατζέντισσα της καλαθοσφαίρισης, που είχε πελάτες διάσημους παίκτες όπως ο Τόνι Κούκοτς και ο Ντίνο Ράτζα, έπειτα από μακρά ασθένεια. 
Τέρενς Σπινκς, 74, Βρετανός πυγμάχος, χρυσός Ολυμπιονίκης (1956) στην κατηγορία μύγας, όντας ο νεαρότερος Βρετανός Ολυμπιονίκης. 

 27 Απριλίου 
Φράντισεκ Προχάτσκα, 50, Τσέχος 3ος Ολυμπιονίκης του χόκεϊ επί πάγου (1992).  (στα τσεχικά)
Ρενέ Ρουφετό, 86, Γάλλος ποδηλάτης, 3ος Ολυμπιονίκης στο ομαδικό του δρόμου αντοχής (1948). 

 28 Απριλίου 
Σερ Φρεντ Άλεν, 92, Νεοζηλανδός παίκτης και προπονητής του ράγκμπι, μέλος του Διεθνούς Hall of Fame του αθλήματος (2005), από λευχαιμία. 
Έρβιν Ζάντορ, 76, Ούγγρος υδατοσφαιριστής, 3ος Ολυμπιονίκης (1956), πρωταγωνιστής στον αγώνα με τη Σοβιετική Ένωση, ο οποίος είχε μείνει στην ιστορία ως "λουτρό αίματος",.  (ουγγρικά)
Γουόλτερ Μάθιους, 85, Αμερικανός ηθοποιός (General Hospital).
Πατρίσια Μεντίνα, 92, Βρετανίδα ηθοποιός. 
Χοακίν Ντουάλδε, 79, Ισπανός 3ος Ολυμπιονίκης (1960) του χόκεϊ επί χόρτου.   (ισπανικά)

 29 Απριλίου 
Σουκρί Γκάνεμ, 69, Λίβυος πολιτικός, Πρωθυπουργός (2003-06) και υπουργός Πετρελαίου (2006-11), βρίσκεται νεκρός στον Ποταμό Δούναβη. 
Τζόελ Γκόλντσμιθ, 54, Αμερικανός συνθέτης για την τηλεόραση και τον κινηματογράφο (Stargate). 
Ρολάν Μορενό, 66, Γάλλος εφευρέτης της έξυπνης κάρτας (1974).  (γαλλικά)
Γιώργος Δ. Παππάς, 74, Έλληνας πολιτικός, ιδρυτικό στέλεχος και βουλευτής του ΠΑΣΟΚ (Μαγνησίας, 1981-89). 
Ερίκ Σαρντέν, 59, Γάλλος τραγουδιστής, τιμημένος με το Μετάλλιο της Λεγεώνας της Τιμής (2012). 
Αμαρίλο Σλιμ, 83, Αμερικανός επαγγελματίας χαρτοπαίκτης, νικητής του World Series του πόκερ (1972), από καρκίνο του παχέος εντέρου. 
Ζαν Τσάμπολτ, 86, Ελβετός γυμναστής, αργυρός Ολυμπιονίκης στο σύνθετο ομαδικό (1952).  (στα γαλλικά)

 30 Απριλίου 
Γιάννης Γραβάνης, 54, Έλληνας ποδοσφαιριστής (εθνική Ελλάδας 1982, με 3 συμμετοχές), που κατέκτησε το Κύπελλο Ελλάδας (1979) με τον Πανιώνιο, από καρκίνο.  
Μιχάλης Μάγγος, Έλληνας πολιτικός, Δήμαρχος Λειψών (1975-78). 
Τζορτζ Μέρντοκ, 81, Αμερικανός ηθοποιός (Barney Miller, Battlestar Galactica, The X-Files), από καρκίνο. 
Ερνστ Μπολντέν, 45, Σουηδός παίκτης της επιτραπέζιας αντισφαίρισης σε αναπηρικό αμαξίδιο, χρυσός Παραολυμπιονίκης (1996 - 3ος το 1996, 2000), από καρκίνο στη χοληδόχο κύστη.  (σουηδικά)
Τόμας Μπόρχε, 81, πολιτικός και ποιητής από τη Νικαράγουα, ιδρυτής του Εθνικού Μετώπου Απελευθέρωσης των Σαντινίστας, υπουργός Εσωτερικών σε παλαιότερη κυβέρνηση του Ντανιέλ Ορτέγα, από πνευμονία. 
Μπενζιόν Νετανιάχου, 102, Ισραηλινός ιστορικός, ακαδημαϊκός και ακτιβιστής, πατέρας του Μπενιαμίν Νετανιάχου. 
Αλεξάντερ Ντάλε Όεν, 26, Νορβηγός κολυμβητής, αργυρός Ολυμπιονίκης (2008 στα 100μ ύπτιο) και παγκόσμιος πρωταθλητής (2011), από ανακοπή της καρδιάς. 
 Σισέλο Σισέκα, 45, Νοτιοαφρικανός πολιτικός, υπουργός Διοικητικής Συνεργασίας και Εμπορικών Ζητημάτων (από το 2009).

 04